ফজরের আজান। আজানের সুর শুনতেই তার ঘুম ভেঙে যায়। হুড়মুড়িয়ে বিছানায় উঠে বসে। পরক্ষণেই বুঝতে পারে সে, সে এতক্ষণ স্বপ্ন দেখছিল। মুহূর্তেই তার স্বপ্নে বাবার কথাগুলো মনে পড়ে যায়। মনের মধ্যে বাবার স্বপ্ন পূরণের সেই ওয়াদা পালনের জন্য নতুন উদ্যম আসে। মুচকি হেসে ভাবতে থাকে, ইস; স্বপ্নটা যদি সত্য হতো!! বালিশের পাশে রাখা টুপিটা হাতে নিয়ে বিছানা থেকে নেমে মাথায় দিতে দিতে নতুন উৎসাহ, নতুন উদ্যমে প্রাণবন্ত হয়ে ছুটতে থাকে মসজিদের দিকে। মুখে তখনও লেগে আছে সেই হাসি…।